เฮ้ พี่สาว พี่จะทำอะไรจ๊ะ
จะลงไปริมแม่น้ำ จะไปเล่นกับน้องไงจ๊ะ
ป๊ะป๋าไม่ชอบให้ร้องกรี๊ดกร๊าดแถวนี้นะ
ผู้หญิงอย่าปากมากเวลาผู้ชายซดเบียร์
นั่นแน่ตะวันกำลังจะส่องแสง
จะโตเป็นหญิงดีจนมีคนมาขอแต่ง
นั่นแน่ดวงจันทร์ใกล้ฉายแสง
เหมือนจันทร์จำแลง เป็นพายฮักเคิลเบอรี่บนฟ้า
น่าจะไม่เป็นไร น่าจะไม่เป็นไร
- เนทตี้ - มาเร็ว
- เราจะสายแล้ว - โอ้ เงียบน่ะ
แค่เล่นแป๊บเดียว
เนทตี้ รอด้วย
(จอร์เจียโคสต์ ปี 1909)
(เดอะ คัลเลอร์ เพอร์เพิล)
วันนี้วันอาทิตย์ยามเช้า
เรามาส่งเสียงหรรษากัน
ไปให้ถึงพระเจ้า
ตอนที่ราชาโยนดาเนียลเข้าถ้ำสิงโต
พระเจ้าทรงทำงานด้วยวิธีลึกลับ
ทรงส่งเทวดาผู้ยิ่งใหญ่มาพาเขาออกมา
พระเจ้าทรงทำงานด้วยวิธีลึกลับ
พระเจ้าเห็นสิ่งเสื่อมทราม ก็ทรงรู้ว่าจะทำเช่นไร
ตรัสว่า "โนอาห์ ไปนำสัตว์มาเป็นคู่
เพราะเราจะทำให้น้ำท่วมโลกนานสี่สิบวัน"
พระเจ้าทรงทำงานด้วยวิธีลึกลับ
ใช่ ทรงงาน โอ้ ทรงงาน
- พระเจ้าทรงทำงานด้วยวิธีลึกลับ - ใช่ ทรงงาน
ลูกรู้ทรงทำงาน
- พระเจ้าทรงทำงานด้วยวิธีลึกลับ - ใช่ ทรงงาน
ลูกรู้ทรงทำงาน
พระเจ้าทรงทำงานด้วยวิธีลึกลับ
เอ้าเร็วๆ หน่อย
ซีลี่ แกนี่เชื่องช้าเป็นเต่าคลาน
พี่เดินเร็วที่สุดเท่าที่จะทำได้แล้ว พ่อ
พี่บอกว่าลูกดิ้น
จะตั้งชื่อลูกว่าอะไรจ๊ะ หนู
ถ้าได้ลูกชาย จะตั้งชื่อแกว่าอดัม ตามไบเบิล
ลูกมีค่ามากสินะ
เนทตี้ ซีลี่ รีบมานี่
ค่ะ พ่อ
- พระเจ้ายังทรงงาน - ใช่ ใช่ ใช่ ใช่
- พระเจ้ายังทรงงาน - ใช่ พระเจ้าของลูกยังทรงงาน
- พระเจ้ายังทรงงาน - ทรงทำงาน
ด้วยวิธีลึกลับ
เย้ เย้
ไม่มีใครรู้ ว่าพระเจ้าทรงมีแผนอะไรให้เรา
ไม่รู้ครับ
ดังนั้นเลิกบ่น เลิกโอดเลิกครวญ
โยนผ้าเช็ดหน้าของเธอทิ้งไป
แล้วยื่นมือให้พระองค์ จงเดินตามที่ทรงนำทาง
- พระเจ้าทรงเดินไปกับเรา - เดินไปกับเรา
- พระเจ้าทรงตรัสกับเรา - ตรัสกับเรา
พระเจ้าทรงร้องเพลงกับเรา
- และทรงส่งเสียงดังกับเรา - ส่งเสียงดังกับเรา
- พระเจ้าทรง - พระเจ้าทรง
ทรงเดิน ทรงตรัส ทรงร้องเพลง ทรงส่งเสียง
- เพราะพระเจ้าทรงทำงาน - ใช่เลย
ด้วยวิธี
- ด้วยวิธีลึกลับ - ลึกลับ
เด็กสาวรวบรวมกำลังกลับไปทำงานในทุ่งนา
แต่มันร้อนมาก เธอยืนแทบไม่ไหว
ผู้ดูแลตวาดเธอจนกระทั่งเธอต้องลุกขึ้นยืน
เธอกลัว เธอหันไปหาแม่ของเธอแล้วถาม...
พี่พูดเอง นี่เป็นช่วงที่พี่ชอบ
เหมือนที่แม่เคยอ่านให้ฟัง
เด็กสาวลอยขึ้นจากพื้น แต่เธอยังไม่ได้บิน
เธอกลัวว่าผู้ดูแลจะจับเธอไว้
และเมื่อขาดศรัทธา เธอร่วงลงพื้นดังตุ๊บ
จะให้หนูใส่ไปไหน แม่
ไม่ใช่ตอนนี้ ลูกรัก แต่อีกไม่นาน
อีกไม่นาน
ลูกใส่สีนี้จะสวยเหมือนนางฟ้าเลย
เอาล่ะ
ไหน ยื่นมือให้แม่ซิ
แม่อยากให้ลูกลองจับเข็ม
รู้สึกไหม
แม่อยากให้ลูกลองจับผ้าด้วย จับดู
- ค่ะ แม่ - ดีมาก แม่อยากให้ลูกลอง
โอเค
ไม่ต้องกลัวนะ ไม่ต้องกลัว
แทงทะลุผ้าเลย เก่งจ้ะ เก่งมาก
น้ำคร่ำพี่แตกแล้ว
อยู่นิ่งๆ นะ ฉันจะไปตามหมอตำแย
คุณทำดีแล้ว คุณซีลี่ เบ่งแรงๆ อีกครั้งนะ
เกือบออกแล้ว
เบ่งอีกครั้งนึง เร็วเข้า
ออกแล้ว
ได้ลูกชาย
เขามาแล้ว
มาหาแม่นะ
- อดัม - อดัม
แกให้นมลูกรึยัง
- หนูได้ลูกชาย พ่อ - ส่งมาให้ฉัน
ฉันจะเอาเขาไปให้พระเจ้า
แบบที่ฉันทำกับลูกอีกคน
ขอหนูอยู่กับแกอีกสักวันนะ
ไม่ได้
หนูช่วยพี่ซีลี่เลี้ยงลูกได้
หนูจะช่วยแบ่งเบาภาระในบ้านของพี่เขา
ไม่ได้ เด็กนี่เป็นลูกฉัน ฉันมีสิทธิ์เอาเขาไป
ส่งมาเดี๋ยวนี้
เธอว่าพ่อฆ่าลูกๆ ของฉันรึเปล่า
ฉันเชื่อว่าพ่อเอาพวกเขาไปให้พระเจ้า แบบที่พ่อบอก
แต่พวกเขาเป็นลูกของพี่นะ
ทำไมพระเจ้าไม่คืนพวกเขามาล่ะ
หวัดดีตอนบ่าย
น่าจะหัวค่ำมากกว่า แต่หวัดดีค่ะ
หัวค่ำเหรอ
งั้นก็ใกล้ค่ำแล้วสิ ยัยหนู ให้ฉันขี่ม้าไปส่งบ้านนะ
ไม่มีใครเรียกฉันยัยหนู นอกจากแม่ฉัน แม่ฉันก็เสียแล้ว
คุณเรียกฉันว่าเนทตี้ได้
ฟันเธอสวยยิ้มสดใส เนทตี้
อุ๊ยตาย เขาร้องเพลงด้วย
ผิวเธอก็สวยจนฉันตะลึงงัน
ดั่งดวงจันทร์เปล่งประกายในค่ำคืน
เขาเจ้าบทเจ้ากลอนด้วย
ชุดของเธอสวยน่ารัก
เนทตี้
พี่สาวฉันเย็บให้
รองเท้าก็เข้าชุดกันดี
เหมาะกับเท้าเล็กจุ๋มจิ๋ม
ตอนนี้คุณโกหกแล้ว
ฉันเป็นทอมบอยและฉันชอบปีนต้นไม้
เท้าฉันทั้งแตก เป็นตาปลา เท้าฉันไม่มีตรงไหนสวยเลย
เลิกตอแยฉันได้แล้ว
ชื่อมิสเตอร์
เอกซ์ตร้า เอกซ์ตร้า
คุณครับ รับหนังสือพิมพ์ไหม
- ขอบคุณครับ - สวัสดี พ่อหนุ่ม
เอกซ์ตรา เอกซ์ตร้า
มีใครรับหนังสือพิมพ์ไหมครับ
(โอลิเวีย)
โอลิเวีย
รู้ไหมจ๊ะ ฉันเป็นใคร
ใช่แล้ว ฉันเป็นแม่หนูไง
ซีลี่ ไสก้นแกกลับไปทำงานเดี๋ยวนี้
ฉันเห็นลูกสาวของฉัน
มันเป็นใครอื่นไม่ได้แน่
แกหน้าละม้ายคล้ายฉันกับพ่อฉัน
เหมือนเราซะยิ่งกว่าเรา
ฉันเห็นมือเธอบนไหล่ของผู้หญิงคนนั้น
วันที่เธอเกิดมา เธอกัดมือตัวเอง
เธอได้ตาของฉันไป
ใบหน้านั้นที่ฉันเคยหอม
ฉันปักชื่อโอลิเวียบนผ้าอ้อมของเธอ
พร้อมดาวดวงน้อยกับดอกไม้
ฉันรู้ได้ว่าเธอเห็นแบบที่ฉันเห็น
โอ้พระเจ้าทรงส่งสัญญาณให้ฉัน
โอ้ฉันรู้ เธอเป็นลูกฉัน
เวลาฉันเห็นพวกแม่อุ้มลูกน้อย
พลอยทำฉันเจ็บปวดรวดร้าวใจ
เหมือนโดนใครกระชากหัวใจไป
ราวกับตัวฉันนี้โดนคำสาปร้าย
ให้ลมหายใจของลูกอยู่ที่ฉัน
แม้มีใครอุ้มลูกไป แต่ฉันยังมองเห็นเธอ
โอ้พระเจ้าทรงส่งสัญญาณให้ฉัน
โอ้ฉันรู้ เธอเป็นลูกฉัน
โอ้พระเจ้าทรงส่งสัญญาณให้ฉัน
โอ้ฉันรู้ เธอเป็นลูกฉัน
เธอเป็นลูกฉัน
ซีลี่
หายไปไหนมา
กวาดชานหน้าร้านอยู่
ขึ้นข้างบน
อรุณสวัสดิ์ อัลฟอนโซ่
มีอะไรให้ช่วย
ฉันอยากจะมาสู่ขอเนทตี้
ฉันอยากมีเมีย
ที่ฉันได้ยินมา นายต้องการมากกว่าเมีย
อีกอย่างเนทตี้ฉลาดเกิน
แกจะเป็นครู
แต่ฉันจะยกซีลี่ให้นาย แลกกับวัวหนึ่งตัวกับไข่สองใบ
แกรูปชั่วตัวดำแต่ทำงานอึดถึกเหมือนผู้ชาย
ซีลี่
นั่นชื่อของยัยมืดที่เดินเข้าร้านนายเหรอ
ฉันไม่เอาหรอก
งั้นลูกๆ นายก็ยังทำนายปวดหัวไม่พอสินะ
แต่นายจะคิดได้เอง หวังว่างั้น
ก่อนนายจะโดนลูกๆ เผาบ้านวอด
แค่ว่าจะช้าหรือเร็วเท่านั้น
ถึงตอนนั้นนายจะทำยังไง นายจะพาเมียเข้า...
พ่อคุยกับใครที่หน้าร้าน
ปีศาจ
วันนี้เขาเดินตามฉันจากที่โรงเรียน แล้วตอนนี้ฉันไล่เขาก็ไม่ไป
เขาเป็นปีศาจที่ดูดีนะ
ปีศาจดูดีอยู่แล้วจนกระทั่งเขาเริ่มสร้างนรก
พวกผู้หญิงที่โบสถ์บอกว่า เขาเป็นพ่อม่ายเรือพ่วงสาม
สามเลยเหรอ
เมาท์ว่าเมียคนล่าสุดของเขา โดนผู้ชายที่เธอเล่นชู้ด้วยยิง
เขาไม่ได้เศร้าหรอก เพราะเขาก็มีเมียน้อย
หญิงรักสนุกชื่อชัก เอเวอรี่
หญิงรักสนุกคืออะไร
ผู้หญิงที่ไม่ยอมให้ผู้ชายผูกมัดเธอล่ะมั้ง
เข้าท่านะ ฉันอยากเป็นผู้หญิงรักสนุกบ้าง
ไม่ พี่ห้ามเป็น ฉันจะสอนอะไรให้พี่อย่างนึง
วันนี้ครูสอนเรื่องสถานที่ที่เรียกว่าแอฟริกา
ครูบอกว่าบรรพบุรุษเรามาจากที่นั่น
แอฟ-ริ-กา
ครูบอกว่าพวกแม่เรา เป็นลูกหลานราชินีทางโน้น
พี่รู้ไหมมันหมายถึงอะไร
มันหมายความว่าเรา...
มีเชื้อเจ้า
เก็บข้าวของของแกซะ ซีลี่
ถึงเวลาที่แกต้องไปแล้ว
แกแต่งงานกับมิสเตอร์แล้ว
ใครมิสเตอร์
ปีศาจไง
อุปกรณ์เย็บผ้าของแม่
อย่าให้เขาเหยียบย่ำพี่นะ ได้ยินไหม
พี่ต้องเชิดหน้าอย่างมั่นใจ
อย่างที่แม่สอนเรา
ฉันจะไปเยี่ยมพี่เวลาที่ฉันไปได้
ถึงพวกเราต้องแยกจากกัน แต่ฉันกับพี่
- เรามีใจดวงเดียวกัน - เรามีใจดวงเดียวกัน
นี่
คิดว่านี่แย่แล้ว รอให้เธอเห็นข้างบนก่อน
พวกแกลงมาหวัดดีแม่ใหม่ของแกเร็ว
เฮ้ย มาสิวะ มาเร็ว
เธอจะ...
ทำความสะอาดแล้วทำอาหารค่ำ
พระเจ้าทรงโปรด คุณซีลี่
อาหารนี่อร่อยมาก อร่อยจนผมน้ำตาไหลเลย
- ผมต้องเบิ้ลชามที่สองแล้ว - ฮาร์โป
แกกินชามที่สองไปแล้วนะ
งั้นก็ชามที่สาม
เมื่อไหร่เธอจะพาพวกเด็กๆ ไปอาบน้ำ
จะต้องรอจนกว่าจะเช้...
(ชัก)
เนทตี้
พ่อพยายามจะลวนลามฉัน
ฉันอยู่ที่นั่นอีกไม่ได้แล้ว
เข้ามา
หล่อนจะนอนที่ไหน
ฉันจะไม่ทำให้คุณลำบาก มิสเตอร์
ตอนกลางวัน ฉันไปโรงเรียน ตอนกลางคืน ฉันก็อ่านหนังสือ
เธอจะต้องช่วยแบ่งเบาภาระในบ้าน
และทำทุกอย่างที่ฉันบอก
ได้ค่ะ
งั้นก็แฟร์ดี
ฉันจะเข้าเมือง
ไปเก็บฟืนมาก่อนฉันกลับ
ได้ค่ะ
- เนทตี้ - ว่าไง
เราจะไปไหนกัน เราต้องไปเก็บฟืน ก่อนมิสเตอร์กลับมานะ
เดี๋ยวเก็บ แต่เราไปเล่นกันก่อน
แต่ว่าเนทตี้
เอาน่า เราไม่อยู่แค่เดี๋ยวเดียว
วันเวลาผ่านไป
แค่พยายามเงยหน้า ให้สูงเข้าไว้
ในยามที่เธอเศร้า ให้เต้นไปมาเหมือนเด็กน้อย
ฉันจะไม่ปล่อยให้เธอรู้สึกแย่เกินไป
ถ้าเธอเป็นผีเสื้อ ฉันเชื่อว่าพระเจ้าจะพาเธอบินไปไกล
อย่าให้ชีวิตทำลายจิตวิญญาณของเธอ
ดวงอาทิตย์ไม่ได้ส่องแสงทุกวัน แต่รู้ไหม
เราต้องเดินหน้าต่อไป เดินหน้าต่อไป
แล้วแต่เธอ ว่าจะเลือกทางไหน
เดินหน้าต่อไป เดินหน้าต่อไป
ไม่มีสิ่งใดทำให้เธอสิ้นหวังได้ แต่รู้ไหม
ปล่อยมันไป
อย่ายอมให้ชีวิตทำลายจิตวิญญาณของเธอ
พยายาม อธิษฐานขอพร
ผลักดัน มุ่งหวัง
ยิ้มเข้าไว้ โอบรับทุกสิ่ง
- พยายาม - พยายาม
- อธิษฐานขอพร - อธิษฐานขอพร
- ผลักดัน - ผลักดัน
- มุ่งหวัง - มุ่งหวัง
- ยิ้มเข้าไว้ - ยิ้มเข้าไว้
- ฉันกำลังโอบรับ - ทุกสิ่ง
ดวงอาทิตย์ไม่ได้ส่องแสงทุกวัน แต่รู้ไหม
- เราเดินหน้าต่อไป - เดินหน้าต่อไป
- เดินหน้าต่อไป
ขึ้นอยู่กับเรา ว่าจะเลือกทางไหน
- เดินหน้าต่อไป - เดินหน้าต่อไป
ไม่มีสิ่งใดทำให้เธอสิ้นหวังได้ แต่รู้ไหม
ไม่ว่าเราจะไปทางไหน
อย่ายอมให้ชีวิตทำลายจิตวิญญาณของเธอ
(บ้านหมวก)
- เร็วเข้า - มาแล้ว
ซีลี่ เอาไปป์ฉันมาซิ
ให้ไว เดี๋ยวนี้
จะทำอะไร
ว่าง่ายๆ เดี๋ยวนี้
ลูกไก่หนีหมาป่าไม่พ้นหรอก
ปล่อยฉันไปเถอะ
อย่านะ
จะดีดดิ้นทำไม เธอก็รู้ฉันรู้สึกยังไงกับเธอ
แต่ฉันไม่รู้สึกด้วยน่ะสิ
มานี่
ไป
ไสหัวออกไปเลย
ไปสิ ไป ไป
เนทตี้ เธอเป็นไรรึเปล่า
เธอตอบแทนฉัน ที่ให้ที่ซุกหัวนอนเธอแบบนี้เหรอ
ไม่นะ ไม่
ไปสิวะ ไป
ออกจากที่ดินของฉันไปเลย
ฉันขอโทษ ฉันไม่ได้ตั้งใจ
- มานี่ อีหนู มาทางนี้ - ไม่
ไปซะ
เนทตี้ เขียนหาพี่นะ
ฉันจะเขียนหาพี่ทุกวัน
ไม่มีอะไรหยุดฉันได้นอกซะจากฉันตาย
ออกไปจากที่ดินฉันซะ เธอจะไม่มีวันได้ข่าวอีนั่นอีก
หล่อนกลับมาที่นี่อีก ฉันจะฆ่าเธอทั้งคู่
ได้ยินไหม ฉันจะเอาให้ตายเลย
ผ่านมาหลายหนาวแสนมืดมน ผ่านมาหลายร้อนแสนอับจน
ผจญวันทุกข์ทนต่อไปไม่สิ้นสุด
เธอตายแล้วแน่เลย
ทรงเป็นพระเจ้าประสาอะไร
(ปี 1917)
- คุณคะ - อรุณสวัสดิ์
เอาละ
ท่าทางปีนี้ฤดูใบไม้ผลิจะมาเร็ว
ใช่
ถ้าถามฉัน มันเป็นปาฏิหาริย์นิดๆ
มีจดหมายถึงฉันไหม
เธอจะถามถึงของที่ไม่ใช่ของเธอหาอะไร
ตู้จดหมายนั่นเป็นของฉัน
เมื่อไรเธอจะหัดฟังฉันบ้างนะ
ก็นายเอาแต่บ่น
โซเฟีย ฉันพูดจริงนะ เธออย่าไปไกลกว่านี้
ยิ่งห้ามฉันยิ่งไป
ฉันกระทืบเท้าบอกว่าไม่ให้ไปไง
เท้านายมีไว้ทำอะไรเหรอ ฮาร์โป คงไม่ใช่กระทืบฉันนะ
หวัดดีค่ะ มิสเตอร์อยู่ไหม
- กลับน่า - ไม่อยู่ อยู่ที่ร้านเหล้า
ร้านเหล้า
ไม่นะ ไม่ เขาไม่อยู่ที่นั่นหรอก โซเฟีย
ฉันขอสิบ เหมือนจินสิบปีที่นายดื่ม
ตอนพ่อนายไม่อยู่ ทายซิใครตีท้ายครัว
นายเก็ตไหม ไอ้น้อง
สามสิบกำลังแจ๋ว จริงๆ
- ลงเลย - ฉันจะลงแน่
- เธอเข้าไปไม่ได้นะ - ฉันจะเข้า
ไม่ เธอ...
เธอไม่ควรเข้ามาในนี้นะ สาวน้อย
หยุดน่า
เป็นอะไรไป อีหนู
อ่านไม่ออกรึไง
"ห้ามชกต่อย ห้ามฆ่ากัน ห้ามผู้หญิงเข้า"
ออก ฉันอ่านแต่สิ่งที่ฉันพอใจ
พอแล้ว กลับเถอะน่า
นายจะต้องพาเธอออกไป
หวัดดีค่า ฉันกับคุณควรได้รู้จักกันนานแล้ว
บอกเขาไปว่าฉันเป็นใคร ฮาร์โป
พ่อ ปู่ หนุ่มๆ
ผมอยากแนะนำแฟนผมให้รู้จัก
นี่คือโซเฟีย
นึกว่าแม่ช้างน้ำซะอีก
เธอเป็นลูกใคร นังหนู ดูเธอดุเอาเรื่องนะ
ไม่นะคะ ฉันเป็นลูกของอาร์กัส บัตเลอร์
ไม่หาเรื่องใครเลย แค่ท้องโต
ใครเป็นพ่อเด็กล่ะ
ฮาร์โปสิ
เราจะมั่นใจได้ไง
ฮาร์โปมั่นใจ แค่นั้นก็พอแล้ว
เพราะฉันกับเขา ไม่ใช่แค่อารมณ์ชั่ววูบ
เรารักกัน
พอแล้ว ไม่เอา โซเฟีย หยุดได้แล้ว
นี่มันยิ่งกว่าฟังละครวิทยุอีกว่ะ เด็ดสะระตี่จริงๆ
ฉันจะไม่ยอมให้เธอแต่งงานกับลูกชายฉัน แค่เพราะว่าเธอท้อง
สาวสวยอย่างเธอทำเขาหลงได้ แต่เธอจะไม่ได้เงินเขา
เขาก็ไม่มีเงินสักหน่อย
พี่สาวฉันกับผัวพี่ฉัน ให้ฉันอยู่กับพวกเขานานแค่ไหนก็ได้
ฉันมาที่นี่ด้วยความเคารพ
แต่ถ้าไม่มีใครให้น่าเคารพ
งั้นไม่ต้องเคารพก็ได้
- โซเฟีย... - ฮาร์โป
เราอย่าอยู่นี่ให้อารมณ์เสียเลย
ฉันไปแล้ว แม่ขมองอิ่ม
ไอ้หนู
แกอย่าขยับนะ
ได้ งั้นก็อยู่ไป ฮาร์โป
แต่เวลานายหนาวตอนกลางคืน
นายรู้ดีแก่ใจว่าใครทำให้นายอุ่นจนเพ้อ
อย่าให้ฉันรอนะ
บ้านฉันไม่ต้อนรับนังนั่น
พ่อ เธออุ้มท้องลูกของผมอยู่
ช่างปะไร
หล่อนไม่คู่ควรกับแก
เสียงอะไร
บ้าบอคอแตกอะไรวะ
ฮาร์โป
แกมาขอฉันสร้างบ้านที่นี่แล้วเหรอ
อะไรนะ
ฉันอนุญาตให้แกสร้างบ้านที่นี่แล้วเหรอ
พ่อก็รู้ปู่ยกที่ดินนี้ให้ผมตอนผมย่าง 16
ผมกำลังสร้างบ้านให้ผมกับโซเฟีย
ไอ้หนู แกใช้หัวหรือไอ้นั่นคิดวะ
ใครเขาสร้างบ้านบนที่ติดกับหนองน้ำกัน
ถ้าแกฉลาด ต้องเอาที่ดินนี้มาปลูกข้าว
ผมอาจจะไม่ฉลาด
แกเพิ่งพูดอะไรฉลาดที่สุดก็อันนี้แหละ
หัวใจของผมอาจจะโง่ เพราะผมมีความรัก
แกไม่ได้มีความรัก
แกแค่เจออะไรเกินตัวไป
ฉันสั่งสอนแกมาขนาดนี้ แกก็ยังไม่รู้จักโตซะที
ผมกำลังสร้างบ้านให้ผู้หญิงของผมนะ พ่อ
พ่อจะอยู่ช่วยก็ได้นะ
แต่ถ้าไม่ เราคงคุยกันสั้นกว่า...
เวลาที่พ่อเดินถ่อมาถึงนี่
- เอางั้นใช่ไหม - เอางั้น
อะฮ่า
- ฉันทำงาน ทำงานแล้วก็ทำงาน - อะฮ่า
- จนกระทั่งตะวันตกดิน - จนกระทั่งตะวันตกดิน
- เห็นยาหยีของฉันยืนอยู่ที่มุมห้อง - อะฮ่า
- มองยังไงเธอก็สวยไปหมด - สวยไปหมด
- โอ้พระเจ้า ถ้าฉันมีเงินสักดอลลาร์ - อะฮ่า
- เชื่อว่าเธอต้องปลื้มฉัน - เชื่อว่าเธอต้องปลื้มฉัน
- กว่าถึงวันนั้นฉันจะทำงานต่อไป - อะฮ่า
- เพราะฉันไม่มีเวลาแล้ว - เพราะฉันไม่มีเวลาแล้ว
- เอ้าทำงาน ทำงาน ทำงาน - อะฮ่า
- ฉันจะทำงาน ทำงานแล้วก็ทำงาน - อะฮ่า
- ฉันจะทำงาน ทำงาน - อะฮ่า
พระเจ้า ฉันทำงานแล้วก็ทำงาน
อะฮ่า
คิดว่าไงจ๊ะ
เราลุยต่อเอง มาเร็วเข้า
เอาละ วางนั่นไว้ตรงโน้น
- ส่งแผ่นไม้นั่นมาซิ - โซเฟีย
อะฮ่า
นั่นคงหมายความ
ว่าเธอสวยเกินคำบรรยาย
ใครร้องเพลงนั่น
ชักร้อง ผู้หญิงที่ฉันควรแต่งงานด้วย
เพราะดีนะ
ฉันรู้หรอก
หุบปากแล้วนอนซะ
ฮัมไปนับไป
ถูกเกี้ยวพาดุจราชินี
แต่เมื่อฉันเห็น
ความในใจเธอ
ที่เหลือกลับพร่ามัว
คุณซีลี่
เชิญค่ะ
ฮาร์โป เรามีแขกมา
ฉันเย็บผ้าม่านไว้แขวนที่บ้าน กับผ้าห่มของลูกเธอมาให้
แหม ถูกใจที่สุดเลย
ฮาร์โปบอกว่าคุณเย็บผ้าเก่งมาก แต่ฉันเห็นแล้วทึ่งเลย
ฮาร์โป ฉันบอกว่าเรามีแขกมา
อย่าโวย ฉันมาแล้ว
- มาแล้วนี่ไง - เอาลูกไปที
ฉันกับคุณซีลี่อยากคุยกันประสาผู้หญิง
ชงชาให้เราด้วย
- ไปค่ะ - เอ๊ย
ฉันอุ้มลูกอยู่ จะเอามือที่ไหนไปชงชา
- ฉันชงเอง - ไม่ คุณไม่ต้อง คุณเป็นแขก
คิดเอาเองสิ
ฉันคิดเอาเองก็ได้
มามะ ลูกพ่อ อยู่กับพ่อนะ
ฉันดีใจจริงๆ ที่คุณแวะมา คุณเป็นเพื่อนคนเดียวของฉันแถวนี้
ทำไมคุณดึขนาดนี้ทั้งที่ญาติคนอื่นของฮาร์โป ใจดำ หน้าก็บูดบี้ง
ไม่รู้สิ ฉันคิดว่าถ้าฉัน...
คุณอาจจะดีเกินไป
คุณต้องไม่มีญาติอยู่แถวนี้แน่เลย
ญาติคนเดียวที่ฉันเคยมีคือน้องสาวฉัน
ฉันไม่ได้เจอเธอมาหลายปีแล้ว
- เศร้าจัง - ชา
คุณอยากตัดชุดเจ้าสาวให้ฉันไหม
- ฉันจะให้ค่าจ้างคุณอย่างงาม - ได้สิ
ขอบคุณ
ทำไมชาไม่ร้อนเลย
เธอไม่ได้บอกว่าเอาร้อนนี่
ใครๆ ก็รู้ทั้งนั้นว่าชาต้องกินร้อน ฮาร์โป
อย่ามาแหวใส่ฉันต่อหน้าแขกแบบนี้นะ
ฉันแค่อยากได้ชาร้อน
เธอคือชาร้อนของฉัน
มาจุ๊บทีนึง
มามะ
พ่อขอประกาศให้พวกคุณเป็นสามีภรรยากัน
ฉันแต่งงานแล้ว
เดาว่าน้ำผึ้งพระจันทร์ของเธอกับโซเฟีย กลายเป็นน้ำผึ้งขมสินะ
ทำไมผมทำให้เธอเชื่อฟังผม แบบที่คุณเชื่อฟังพ่อไม่ได้เลย
ฉันไม่รู้
ผู้หญิงแต่ละคนก็ไม่เหมือนกัน
เอาน้ำเปล่าไหม
ผมอยากให้เธอทำตามที่ผมบอกบ้าง
เธออาจไม่ใช่ผู้หญิงหัวอ่อน
ผมกลัวว่าเราจะอยู่กันไม่ยืด คุณซีลี่
เธอดุอย่างกับแม่เสือ แต่ผม...
ผมรักเธอ
ผมจะทำยังไงดี
ตบเธอสิ
- คุณบอกฮาร์โปให้ตบฉันเหรอ - เปล่านะ
ยัยตอแหล
ฉันไม่ได้ตั้งใจ
แล้วทำไมคุณปากลั่นพูดไปแบบนั้น
ฉันพูดไปเพราะอิจฉาเธอ
เธอทำสิ่งที่ฉันทำไม่ได้ เธอสู้คน
ฉันรักฮาร์โป พระเจ้ารู้ว่าฉันรักเขา
แต่ฉันจะฆ่าเขาให้ตาย ฉันไม่ยอมให้เขาหรือใครตบตีฉัน
ทั้งชีวิต ฉันต้องฟาดฟัน
ต้องสู้กับพ่อฉัน ต้องสู้กับพี่ชายน้องชายฉัน
ลูกพี่ลูกน้องฉัน ลุงกับอาฉันด้วย
แต่ฉันไม่เคย ไม่เค้ย ไม่เคย ไม่เค้ย ไม่เคย ไม่เคยคิด
ว่าฉันจะต้องสู้ ในบ้านของตัวเอง
โซเฟีย
ฉันสงสารเห็นใจคุณนะ
จะบอกคุณจากใจ
เห็นคุณแล้วทำให้นึกถึงแม่ฉัน
ถูกสามีกดขี่ข่มเหง ไม่
คุณถูกสามีเหยียบย่ำ
ทำตามที่เขาสั่ง
ทำไมคุณต้องกลัวหนักหนา
ฉันไม่มีวันเข้าใจ
แต่ถ้าผู้ชายหน้าไหน เงื้อมือขึ้นมา
- ไม่โว้ย - ไม่ ไม่ ไม่โว้ย
เด็กผู้หญิงไม่ปลอดภัย ในครอบครัวที่ชายเป็นใหญ่
เอือมเต็มทีที่ผู้หญิง ยังต้องอยู่เยี่ยงทาส
คุณควรหัดสู้ตอกกลับไป
ขณะที่คุณยังไม่ตาย
ทำให้พวกเขาเห็นซะ สาวๆ
ซัดกลับไปให้หน้าหงาย
เพราะเมื่อผู้ชายหาได้ไยดีเราแล้ว
- ไม่โว้ย - ไม่ ไม่ ไม่โว้ย
ไม่โว้ย
ไม่ ไม่ ไม่โว้ย
ไม่ ไม่ ไม่ ไม่
ไม่ ไม่ ไม่โว้ย
ไม่โว้ย
ไม่ ไม่ ไม่โว้ย
ไม่
เมื่อชายคนที่เคยสัมผัสฉัน
เขาปีนก่ายขึ้นคร่อม พร้อมทำฉันสั่นสะท้าน
พระเจ้ารู้ดีฉันยังรักเขา
แต่เขาจะให้ฉันอยู่ใต้อาณัติ ก็เห็นชัดฉันไม่ใช่สาวแบบนั้น
- ไม่โว้ย - ไม่ ไม่ ไม่โว้ย
อย่ามาแกล้งโง่ อย่ามัวเสียเวลา
ไม่ ไม่ ไม่โว้ย
ชายคนไหนทำร้ายเธอ อยู่ด้วยไม่คุ้มหรอก
ไม่ ไม่ ไม่โว้ย
ไม่ ไม่ ไม่ เธอดีเกินไปสำหรับเขา
- ไม่ ไม่ ไม่โว้ย - ไม่โว้ย
คุณต้องพูด คุณต้องบอก
คุณควรบอก คุณควรพูด
ไม่
ไม่ ไม่ ไม่ ไม่
ไม่
ไม่โว้ย
ไปโดนอะไรมา
เปล่า ผมแค่... โดนล่อเตะมา
เป็นล่อนุ่งกระโปรงด้วยสิท่า
เดี๋ยวแกก็หาย
ผู้หญิงบางคนทำให้เชื่องไม่ได้
สิ่งที่แกต้องทำกับไอ้บ้านนั่นที่แกสร้าง
เอามันมาทำเป็นโรงยาสูบซะ
แกกับฉันปลูกยาสูบได้
อ๋อใช่ ผมอาจจะ...
ผมกำลังคิดว่าอาจจะเปิดเป็นโรงเต้นรำ
- โรงเต้นรำเหรอ - ใช่
ไม่มีใครอยากมาเต้นรำ ข้างบึงเหม็นๆ นั่นหรอก
- ก็ใช่ - นอกซะจากชัก เอเวอรี่มาร้องเพลง
ไม่เลวเลย ซีลี่
เป็นความคิดที่ไม่เลว
(ปี 1922)
สาธุคุณผัวฉัน ฉันว่าคุณพูดถูก เรื่องสิ่งมีชีวิตในวันสิ้นโลก
พระเจ้าทรงโปรด ทำไมต้องมาพูดถูกเรื่องนี้ด้วยนะ
พระเจ้าช่วยลูกด้วย นั่นลูกสาวของผมนี่
- หวัดดีค่ะ พ่อ - นั่นชัก เอเวอรี่
- สบายดีไหมคะ - ชัก เอเวอรี่
ชัก เอเวอรี่มาที่เมืองเรา
ชัก เอเวอรี่มา
ชัก เอเวอรี่มาที่เมืองเรา
รู้ยังว่าเธอมาที่นี่
เธอสวยแซ่บดั่งราชินีผึ้ง
พิษรักเธอต่อยทะลวงใจฉัน
เธอนุ่งสั้นจนคุณแม่ต้องร้องลั่น
ทำผู้ชายใจสั่นครั่นตัวอยากทำผิด
- เธอเป็นชะนีในชุดรัดรึง - ถึงว่าหน้าไม่อาย
- ดูคล้ายสาวใจแตกนะเธอ - ชักคือชื่อเธอ
- คงนอนเย่อบนเตียง - เอียงขวดเหล้าซดเกลี้ยง
- ขย่มจนบ้านพัง - คลั่งรักชายทุกคน
ไม่มีผู้หญิงคนไหนเหมือนชัก
รู้ยังเธอมาที่นี่
ไม่มีผู้หญิงคนไหนเหมือนชัก
ชักข้ามเขตเข้าเมืองมาแล้ว
- เข้าเมือง - เฮ้
โอ้ ชัก เอเวอรี่มาที่เมืองเรา
ชัก เอเวอรี่มาที่เมืองเรา
ขังผู้ชายของเธอไว้ให้ดี ถ้ามีลูกชายหนุ่มก็ขังด้วย
เธอไม่มีเพื่อนฝูง มีแต่เพื่อนนอน
ชัก เอเวอรี่มาที่เมืองเรา
ชัก เอเวอรี่มา
ชัก เอเวอรี่มาที่เมืองเรา
รู้ยังเธอมาแล้ว
ยัยชัก รู้ไหมเธอไม่ใช่คนดี
เป็นนางงูพิษที่พร้อมพ่นพิษใส่เธอ
คุณไม่เข้าใจ ผู้ชายรู้แล้วซู่ซ่าแค่ไหน
หากอยู่ในมือเธอ แล้วเธอจับไมค์ร้องเพลง
งั้นรีบสั่งเสียซะ เพราะคุณจะได้ลงนรกแน่
แต่ผู้ชายฟินเว่อร์ เมื่อเขาอยู่ใต้มนตร์สะกดเธอ
- รีบลงกลอนประตูให้ดี - รีบใส่ชุดชั้นในใหม่รอ
เธอมาแล้ว มาแล้ว มาแล้ว
ชัก เอเวอรี่มาที่เมืองเรา
ขังผู้ชายของเธอไว้ให้ดี ถ้ามีลูกชายหนุ่มก็ขังด้วย
เธอไม่มีเพื่อนฝูง มีแต่เพื่อนนอน
ชัก เอเวอรี่มาที่เมืองเรา
เกิดคำถามมากมายเป็นล้าน
ออกอาการอดรนทนไม่ไหว
เธอใส่ชุดอะไร
เธอทำผมทรงไหน
เธอผอมเพรียวไหม
หรืออ้วนตุ๊ต๊ะ
จะต้องมีอะไรให้บ่นบ้างสิ
ไม่มีผู้หญิงคนไหนเหมือนชัก
ไม่รู้หรือไงคำนี้ไม่โกหก
เวลาชักข้ามเขตเข้าเมืองมา
- ว่าไง - หวัดดี
- เรามาถึงแล้ว - เธอมาแล้ว มาแล้ว
- เรามาถึงแล้ว - หวัดดีที่รัก
ขอบคุณ
มาเร็ว
เย้ สบายดีไหม
เอ้า เฮ้ เฮ้ เฮ้
เดี๋ยว เดี๋ยว นี่ ซีลี่
- โอเค - จับหัวชักซิ
เธอเป็นอะไร
ไม่มีอะไร เธอแค่เปรี้ยวปาก และชอบดื่มนิดหน่อย
โธ่เว้ย เร็ว หิ้วขาเธอ หิ้วขาเธอ
เวรเอ๊ย
ดับไฟให้ฉันที
หวัดดีที่รัก
ผมทำอะไรพิเศษให้คุณ
อยากให้ฉันท้องเสียรึไง
มันไม่ได้แย่ขนาดนั้น ที่รัก
แค่บีบซอสพริกไปหน่อยก็พอไหว
ซอสพริกกะผีสิ
ฉันบอกแล้วไม่ใช่เหรอว่าฉันไม่หิว
นี่คุณ น้ำอารมณ์ดีของฉันหมดแล้ว
ไปให้เดี๋ยวนี้ ที่รัก
ใครก็ได้มาหมุนเครื่องเล่นให้ฉันที
อย่ามัวแต่จ้องสิ
หมุนเครื่องเล่น
เธอจะไปไหนน่ะ
ฉันอยากได้คนถูหลังให้
รู้สึกจั๊กกะจี้สุดสยิว
เสียวสะท้านทั่วทั้งตัวฉัน
ฉันถูตัวให้เธอ กลับรู้สึกเหมือนฉันสวดมนต์
พยายามจะไม่มอง แต่ตาดันสอดส่องไม่เชื่อฟัง
เดาว่าฉันรู้แล้ว...
ทำไมคนเขาถึงเล่าลือกันแบบนี้
ชัก เอเวอรี่
เธอคนนี้ที่คนเขาพูดถึง
ทุกสิ่งที่คนเขาพูดจริงเสียด้วย
ชัก เอเวอรี่
คุณใช้มือเก่งจัง
คุณเกาเพลงออกจากหัวฉันเลย
คุณกับอัลเบิร์ตอยู่กินกันนานแค่ไหนแล้ว
อัลเบิร์ตไหน
สามีคุณไง
คุณจะบอกว่าคุณไม่รู้ชื่อสามีตัวเองงั้นเหรอ
ฉันนึกว่าเขาชื่อมิสเตอร์
มิสเตอร์ไม่ใช่ชื่อ มันเป็นคำเรียก
ถ้าถามฉัน ก็เป็นคำเรียกนายท่านอีกแบบนึง
อีตานั่นยังไม่กล้าเถียงพ่อตัวเองด้วยซ้ำ
ดันให้ทุกคนเรียกเขาว่ามิสเตอร์ ทำอย่างกับเขาเหนือกว่าคนอื่น
ให้เขาบอกสิ เขาจะทำให้คุณเชื่อว่าเป็นงั้น
ผู้ชายคนนั้นเขาต้องเป็นใหญ่
ทำไมคุณไม่หัวเราะเลย
รู้ไหมถ้าคุณไม่หัวเราะ คุณต้องเลาะหัวออกนะ
ยิ้มไว้ มันดีต่อสุขภาพ
คุณไม่มีอะไรที่ทำให้คุณ อยากโดดลงจากเตียงทุกเช้า
และแค่ยิ้มบ้างเหรอ
คุณไม่มีลูกเหรอ
ฉันเคยมีลูกสองคน
ฉันไม่แน่ใจว่าพวกแกยังอยู่ไหม และอยู่ที่ไหน
งั้น...
เวลาที่คุณคิดถึงพวกเขา ทำให้คุณใจฟู
เหมือนครั้งแรกที่คุณอุ้มพวกแกไหมล่ะ
ใช่ค่ะ
งั้นพวกเขาก็ยังอยู่ดี
นั่นเป็นโทรศัพท์ตามธรรมชาติ
ฉันก็รู้ว่าพ่อฉันยังอยู่ดีในโลกนี้แบบนี้
เวลาฉันคิดถึงพ่อ และพ่อเคยร้องเพลงให้ฉันฟังยังไง
แล้วทำไมคุณไม่ไปเยี่ยมเขาล่ะ
เขาอยู่ข้างๆ โบสถ์เอง
พ่อไม่อยากเจอฉัน
พ่อไม่ให้อภัยฉันที่เลือกเพลงบลูส์ มากกว่าศาสนาของพ่อ
ที่น่าแปลกคือ
พระเจ้ากลับไม่เคยทิ้งฉัน
ฉันคิดนะ
ถ้าพระเจ้ายังเข้าใจ ว่าทำไมฉันร้องเพลงบลูส์
งั้นไม่แน่สักวันพ่ออาจเข้าใจฉัน
มา
มาดูรอยยิ้มนี้ตอนแต้มสี
สวยหวานจนตกใจเลย
มันต้องแบบนี้สิ
อัลเบิร์ตจะนัวเนียคุณไม่ปล่อยแน่
งั้นเราน่าจะลองสีอื่น
ได้ยินว่าแกพาอีตัวของแกมาอยู่บ้าน เอาโรคห่ามาด้วย
อย่ามาพูดอะไรโง่ๆ แบบนั้นนะ พ่อ
เอาน้ำเปล่าไหมคะ โอลด์มิสเตอร์
ไม่เป็นไร
เวลาฉันมองดูที่ดินผืนนี้ ฉันคิดถึงพ่อฉันที่ทำงานหนักเพื่อมัน
พอคิดว่าแกพาอีตัวมาที่นี่ ที่ที่บรรพบุรุษแกตายและหลั่งเลือด...
แกควรละอายใจบ้างนะ
พ่อ ชักไม่ใช่อีตัว
เธอเป็นคนรักอิสระเหมือนผม
พ่อไม่ยอมเข้าใจซะทีว่าผมไม่เคยหยุดรักเธอ
ผู้หญิงคนนั้นถูกสาป
แกไม่เห็นฝูงนกกางเขนบินทั่วท้องฟ้า อาทิตย์ก่อนเหรอ
ได้ยินว่าเกิดตอนเธอมาถึงพอดี
นี่ยังไม่รวมฝูงยุง และคลื่นความร้อนที่มีนี่อีก
นี่ค่ะ
ฉันใส่น้ำหวานให้คุณ
ขอบใจ ฉันเห็นใจเธอนะ แม่หนู
เธอเป็นผู้หญิงไม่กี่คนในเมืองนี้
ที่ยอมให้อีตัวของผัวมานอน บนเตียงเธอ ทั้งอ้าขา...
พ่อ กลับไปได้แล้ว
แกจะให้ฉันดื่มน้ำหมดก่อนไม่ได้รึไง
- พ่อ กลับบ้านไป - หุบปากนะ
ลุกเร็ว ลุกสิ
คุณรู้ได้ไงว่าอันไหนสุกแล้ว
ฉันไม่รู้หรอกเรื่องเก็บถั่ว
คุณต้องจับมันดู
ถ้าเส้นข้างฝักยังขรุขระ ในฝักมันอาจจะนิ่มแล้ว
คุณดูสิ่งที่พระเจ้าสร้างสรรค์สวยงามไว้ให้สิ
รู้ไหมพระเจ้าชอบให้ชื่นชมนะ
คุณจะว่าพระเจ้าหลงตัวเองเหรอ
ไม่ ไม่ใช่หลงตัวเอง คุณซีลี่
พระเจ้าแค่อยากแบ่งปันสิ่งดีๆ
ฉันคิดว่าพระเจ้าจะทรงไม่พอใจ
ถ้าเราเดินผ่านดอกคัลเลอร์เพอร์เพิล แล้วไม่มองมัน
คุณจะบอกว่าพระเจ้าอยากเป็นที่รัก เหมือนที่ไบเบิลว่าไว้เหรอ
ทุกคน ทุกอย่างอยากเป็นที่รักทั้งนั้น
โดยเฉพาะพระเจ้า
เพราะแบบนี้พระเจ้าทรงอยู่ในทุกสิ่ง
คือว่าเมื่อเรารักสิ่งที่พระเจ้าทรงสร้าง
คุณกำลังรักพระเจ้าแล้ว และพระเจ้าก็จะรักคุณ
พระเจ้าทรงอยู่ในดนตรีและน้ำ
ในแสงแดด
พระเจ้าทรง... ทรงยิ่งใหญ่พอๆ กับดวงอาทิตย์
แต่ก็เล็กพอจะเข้าไปอยู่ในใจเราทุกคน
ฉันสงสัยมาตลอด
ว่าถ้าพระเจ้ารักฉัน
ทำไมต้องพรากลูกๆ ฉันไปด้วย
และทำไมทรงพรากเนทตี้ของฉันไป
ฟังดูน่าจะคนทำนะ ไม่ใช่พระเจ้า
ฮาร์โป
คุณชัก ซีลี่
ดูเธอสิ
คุณพระช่วย
- ฮาร์โป - อือ
ดีใจจริงๆ ที่เห็นเธอ ไม่ได้เดินตามรอยของพ่อเธอ
แต่เธอสร้างอะไรของเธอเอง
ขอบคุณครับ คุณชัก ขอบคุณ
เราจะเปิดร้านคืนวันศุกร์
และ...
ผมกับเพื่อนๆ
เรากำลังคิดว่า คุณอาจอยากมาร้องที่ร้านสักหน่อย
แต่ถ้าคุณมาไม่ได้ ไม่ต้องห่วง เพราะเสียงฉันก็ดีอยู่
นี่แฟนผม สควีก
น่าสน
พวกเธอจะพร้อม ให้ฉันจะมาร้องวันศุกร์ไหมล่ะ
- พร้อมแน่นอนครับ - ได้ครับ
งั้นตามนั้น ฉันจะมาร้อง
ฉันบอกพวกนายแล้ว
เอ้าไหน พาฉันไปดูโรงเต้นนี้ซิ
- ผมพาไป ดีใจจริงๆ ที่คุณมาได้ - อุ๊ยตายแล้ว ได้สิ
เธอมีน้ำเมาที่ฉันชอบไหมล่ะ
มีครับ ผมทำให้คุณโดยเฉพาะเลย
- ผมรู้ว่าคุณจะมา - จริงเหรอ
- พวกคุณเห็นชื่อผมบนนั้นไหม - เห็นจ้ะ หนุ่มน้อย
ฮาร์โป นี่ไม่ธรรมดาเลย
- ฉันมีอะไรจะอวด - ฉันอยากเห็นแล้ว
(โรงเต้นของฮาร์โป คืนเดียวเท่านั้น)
ใช่ ฉันทำได้สวยแจ่มใช่ไหม
เฮ้ย เอามา ดีมาก
- พวกนายไปกันนะ - แขวนไว้ตรงนี้เลย
ดูดีใช่ไหมล่ะ
- เฮ้ ปิดเลย - มาช่วยฉันหน่อย พวก
พวกเขาไม่พร้อมสำหรับเรา ทุกคน
- ฉันไม่รู้ว่าพวกเขาพร้อมไหม - ได้เวลานายรุ่งแล้ว พวก
- เอ้า - ขอบคุณ เพื่อน
- โยนมานี่แผ่น - ได้เลย
- เย้ - เฮ้
ตอกเลย ใช่ พวกเขาจะชอบแน่
- นายรู้อยู่แล้ว - ถูกใจพวกเขาแน่
เฮ้
อย่างนั้นแหละ
เฮ้ ผมอยากให้พวกคุณไปกันนะ
ไปดูชัก เอเวอรี่กัน
พวกคุณจะต้องชอบ
ขอบอกเลย เธอจะมาที่โรงเต้นของฮาร์โป
ใช่
มันต้องทำแล้ว
(ชัก เอเวอรี่และวงออลสตาร์ของเธอ)
มานี่
ฉันวางอะไรไว้ให้เธอ
ชุดสวยหรูมาก
แต่ไม่เหมาะกับฉัน
- มัน... - เงียบ
ลองใส่ก่อน
คืนนี้เธอจะเป็นแขกของฉัน
เราจำเป็นต้องสวยสมศักดิ์ศรี
ชักบอกให้เราไปกันก่อน
บอกว่าเธออยากเปิดตัวเข้างาน
มีสิ่งหนึ่งในความรักดี๊ดี ที่สาวน้อยใหญ่ควรรู้ไว้
ถ้าเธออยากจุดไฟรักในตัวผู้ชาย
ให้เธอค่อยๆ เริ่มอย่างช้าๆ
แต่ว่าเร่งไฟให้เร่าร้อน จนผู้ชายร้อนผ่าวตาฉ่ำวาว
เหมือนเวลาเราเปิดหลอดไฟ
แล้วดูกระแสไฟวิ่งพุ่งปรี๊ด
ตอนนี้คุณสนใจฉันแล้วสิ
นี่คือที่หนุ่มๆ อย่างคุณอยากจะฟัง
คุณอยากให้สาวของคุณวิ่งแข่งคู่กับคุณ
คุณก็ต้องใส่เกียร์ให้เธอ
นี่คือเคล็ดลับที่จะเร่งเครื่องเธอ หาจุดที่เธอชอบที่สุดให้เจอ
ถ้าคุณไม่รู้ว่าอยู่ที่ไหน ก็ยื่นเกียร์ให้เธอซะ
แล้วเธอจะทำต่อเอง
- กดปุ่มซิจ๊ะ - กดปุ่มซิจ๊ะ
คุณต้องกดถ้าคุณอยากเข้าให้ถึง
- กดปุ่มซิจ๊ะ - กดปุ่มซิจ๊ะ
- ขอเด็ดๆ หน่อย - กดปุ่มซิจ๊ะ
ทำให้ยอดรักคุณรู้ว่ามันไม่บาปหรอกหนา
ถ้าคุณอยากให้รถไฟเข้าถ้ำ จนสุดขบวน
ที่รัก กดปุ่มซิจ๊ะ แล้วดึงม่านบังตาลงเสีย
มามะแล้ว...
มันยังไม่จบนะ ทุกคน
- เอ้า สาวๆ - ผลัก
ฉันอยากให้พวกเธอทำงานเพิ่มอีกนิด ได้ไหม
- ฉันอยากให้เธอเอื้อมลงไป - ดึง
- ควานหาชักในตัวพวกเธอ ที่รัก - ผลัก ดึง
อย่างนั้นแหละ
ไปหาเลย
ดีมากจ้า
- กดปุ่มซิจ๊ะ - กดปุ่มซิจ๊ะ
คุณต้องกดถ้าคุณอยากเข้าให้ถึง
- กดปุ่มซิจ๊ะ - กดปุ่มซิจ๊ะ
- ขอเด็ดๆ หน่อย - กดปุ่มซิจ๊ะ
ทำให้ยอดรักคุณรู้ว่ามันไม่บาปหรอกหนา
ถ้าคุณอยากให้รถไฟเข้าถ้ำจนสุดขบวน
ยาหยี ยาหยี ยาหยี ยาหยี
- คุณต้องทำไงนะ - กดปุ่มซิจ๊ะ
กดปุ่มซิจ๊ะ
เย้
เฮ้ ทุกคน ฟังทางนี้
ร้านเลี้ยงเหล้าฟรี
คุณซีลี่
- โซเฟีย - คุณดูเริ่ดมาก
ดูคุณสิ
นี่ใครเหรอ
เฮนรี่ บรอดแนกซ์
แต่คนของผมเรียกผมว่าบัสเตอร์
เขาเป็นนักมวยอาชีพ
แต่เขาไม่เคยโดนใครน็อก จนกระทั่งมาเจอฉัน
ทุเรศ
เธอไม่ควรอยู่บ้านเลี้ยงลูกเหรอ
คุณก็ควรอยู่กับคนรุ่นคุณ ที่อยู่ในสุสานไม่ใช่เหรอ
- ฮาร์โป - ขอบอก ฉันมาแบบสันตินะ
ฉันไม่อยากมีเรื่องมีราว คุณซีลี่
แหม่...
ข่าวฉาวนี่ไม่มั่วสินะที่ว่า เธอเที่ยวควงผู้ชายอื่นไปทั่วเมือง
ทั้งที่เธอยังแต่งงานกับฉันอยู่
และได้ยินว่าเธอเลี้ยงลูกๆ เขาด้วย
เขาต้องหาเลี้ยงสี่ปากท้อง
รวมทั้งลูกฉัน
หก ถ้านับลูกคนใหม่ของเรา
- ลูกใหม่เหรอ - ใช่ พระเจ้า
ฉันกับบัสเตอร์มีลูกสาวกันคนนึง
เฮนเรียตต้า
ฉันขอตัว
ฉันขอโทษที่ตะกี้ฉันเริ่มต้นไม่สวย
เธอ...
อยากยักย้ายหน่อยไหม
ไปกัน
ฉันขอขโมยเธอแค่นาทีเดียว
- ระวังนะ - แน่นอน ฉันระวังอยู่แล้ว
- นายยังเป็นหวานใจของฉัน - ฮาร์โป
ผู้หญิงคนนี้เป็นใคร
คุณก็รู้ว่าเราเป็นใคร ตกลงไหม เราแค่เจอจังหวะของเรา
คุณไม่ฟังเลย ฉันก็อยากเต้นรำนะ
- ฉันไม่ว่าไร - ไม่ต้อง ไม่ต้อง ไม่
ที่นี่เคยเป็นบ้านของเธอ
เธอไม่ต้องไปไหนทั้งนั้น
เธอทิ้งคุณไป ปล่อยให้คุณใจสลาย ตอนนี้คุณเป็นของฉัน
- ก็ได้ - อย่างที่บอก ฉันไม่ว่าไร
อย่ามาแตะฉันนะ นังแรดฟันเหยิน
คุณพระ
โซเฟีย เธอเป็นบ้าอะไร
อย่ามาจับฉันนะ
บัสเตอร์ ฉันขอโทษ
อย่ามาโดนเปียโนของฉันนะ
นายคิดจะไปไหน
โซเฟียคลั่ง
พอได้แล้ว
เธอเห็นโซเฟียไหม
เธอมาร้องเพลงที่นี่บ่อยๆ ฮาร์โปจะหาเงินได้อื้อซ่า
พ่อหนุ่มนั่นไม่ต้องพึ่งฉันหรอก
อีกอย่างถึงฉันจะอยากอยู่แค่ไหน
เมมฟิสโทรตามฉันแล้ว
ฉันต้องเตือนให้คนพวกนี้รู้ ว่าฉันยังมีชีวิตอยู่ในเมืองกรุงนะ
ไม่งั้นพวกเขาจะลืมฉัน
ฉันยังไม่พร้อมให้เธอจากไปเลย
มิสเตอร์ทำตัวดีขึ้นตอนเธออยู่ด้วย
เขาไม่ค่อยตบตีฉัน
ตบตีเธอเหรอ
เขาตบเธอทำไม
คงเพราะฉันไม่ใช่เธอ
เธอต้องลุกขึ้นสู้เขากลับ
เธอต้องลองสู้สักตั้ง
เธอจะไปเมื่อไร
พรุ่งนี้บ่าย
แต่อีกประมาณเดือนนึงฉันจะกลับมา คอยดูสิ
เธอไม่อยู่หนึ่งชั่วโมง
ฉันรู้สึกเหมือนชั่วนิรันดร์
ฉันรู้ ฉันรู้
เพราะงี้ฉันถึงต้องกลับมาไง
ไม่มีใครรักฉันเหมือนเธอ
เราจะไปไหนกัน
สาวน้อย
ถึงเวลาที่เธอจะต้องไปดูโลกกว้าง
มาเร็ว
(นักแสดงผิวดำทั้งคณะ เดอะ ฟลายอิ้ง เอซ)
เราถึงแล้ว
ขอบคุณ
คุณนาย
- หวัดดี - หวัดดี ให้ผมช่วยไหมครับ
ตั๋วสองใบค่ะ
- ชมให้สนุกนะครับ - ขอบคุณค่ะ
ไปเร็ว
นี่ฉันหรือ
คนที่กำลังล่องลอย
ลอยสูงสู่หมู่เมฆ
ด้วยจุมพิต
ไม่เคยรู้สึกเช่นนี้มาก่อน
เธอจะเป็น
แสงสว่างในพายุของฉันไหม
ฉันจะเห็นโลกใบใหม่
ในดวงตาเธอไหม
เมื่อมีเธอ จิตใจฉันดีขึ้น
- แล้วเป็นความหวังได้ไหม - เป็นความหวังได้ไหม
- และเป็นความสุขใจได้ไหม - เป็นความสุขใจได้ไหม
เป็นน้ำตาแห่งความสุขของฉันได้ไหม
เป็นปีกให้ยามที่ฉันร่วงหล่นได้ไหม
ฉันอยากให้เธอเป็นเรื่องราวสำหรับฉัน
เป็นเรื่องที่ฉันเชื่อมั่นได้ตลอดไป
- แล้วเป็น... - แล้วเป็น...
ความรักได้ไหม
แล้วเป็น...
- แล้วเป็น... - แล้วเป็น...
แล้วเป็น...
เป็นความรักได้ไหม
เธอกับฉัน
- เธอกับฉันมารักกันเถอะ - เธอกับฉัน
ร้องเพลงกัน
เรามา...
- เรามา... - เรามา...
รักกันไหม
(ไปรษณีย์สหรัฐอเมริกา)
อรุณสวัสดิ์ค่ะ
- อัลเบิร์ตอยู่ไหมครับ - ไม่ เขาคงเมาหลับอยู่ที่ไหนสักที่
ฉันรับจดหมายให้เอง
ไปดีๆ นะคะ
เนทตี้เหรอ
(เนทตี้ แฮร์ริส โกลด์โคสต์ โคโลนี่)
พระเจ้าทรงโปรด
ซีลี่
ซีลี่ ตื่นเร็ว เธอมีจดหมาย
ตื่นเร็ว
- จดหมายจากเธอ - เธอไหน
เนทตี้ของเธอไง
เปิดเร็ว
"พี่ซีลี่ที่รัก
หวังว่าจดหมายนี้จะถึงมือพี่
เหมือนที่ฉันเขียนหาพี่ทุกอาทิตย์หลายปีมานี้
ฉันเดาว่า พี่ไม่ได้รับจดหมายของฉันสักฉบับเพราะ...
เพราะพี่ไม่เขียนตอบฉัน"
- เนทตี้ยังไม่ตาย - ใช่
"พี่ก็คงไม่ได้จดหมายฉบับนี้ด้วย เพราะมิสเตอร์คงยังจะ...
เป็นคนเดียวที่เก็บจดหมายในตู้
แต่ถ้าพี่ได้จดหมายนี้
ฉันอยากให้พี่รู้ว่าฉันรักพี่นะ และฉันยังไม่ตาย"
ต้องมีจดหมายฉบับอื่นอยู่แถวนี้อีก ไปเร็ว
พ่อ
พ่อ ตื่นได้แล้ว
- พ่อ ตื่นสิ ตื่นได้แล้ว - ไอ้เวร
- ลุกเร็ว ลุกสิ - เฮ้
แกปลุกฉันทำไมวะ
พ่อเกือบเหยียบเท้าผมแล้ว ลุกขึ้น
รู้ไหมวันนี้ชักจะไปเมมฟิสแล้ว
- เดินดีๆ - เราต้องรีบแล้ว
- ไม่ บันได เดินดีๆ - ห่าเอ๊ย
ถือนี่
เนทตี้
ทุกฉบับเลย
- เขาใกล้จะกลับมาแล้ว - เอ้า เอาไปให้หมด ไป
ชักอยู่ไหน
ชัก คุณยังจะไปวันนี้เหรอ
ใช้เวลาเต็มที่เลย ฉันจะให้อัลเบิร์ตช่วยฉันเก็บกระเป๋า
- คุณอยู่ข้างบนไหม - ฉันมาแล้ว
เนทตี้
- ไปที่ถนน ที่ไหน - อยู่นานอีกหน่อยน่า
- เพื่ออะไร ไม่เป็นไร - อยู่นานอีกนิดนึงนะ
ฉันจะกลับมา
- พาฉันไปด้วย - คราวหน้า
ฉันจะกลับมา ก่อนเธอสะกดคำว่ามิสซิสซิปปี้จบอีก
ไปเร็ว หนุ่มๆ
ถึงพี่ซีลี่ที่รัก ตอนมิสเตอร์ไล่ฉันออกจากที่ของเขา
ฉันได้ทำงานให้บาทหลวงคนนึง อีกฝั่งของเมือง
ฉันช่วยเลี้ยงลูกๆ ให้พวกเขา ทำอาหาร ดูแลที่พัก
พวกเขาบอกฉันว่าจะไปเป็นหมอสอนศาสนา ที่แอฟริกา
ระหว่างที่เราอยู่บนเรือลำใหญ่ไปแอฟริกา
สาธุคุณบอกฉันว่า เขากับภรรยามีลูกด้วยกันไม่ได้
แต่พระเจ้าส่งลูกมาให้พวกเขาสองคน
พวกเขาให้ฉันดูชื่อเด็ก ที่ปักอยู่บนผ้าห่มของทารก
ฉันก็รู้ทันทีว่าเด็กทั้งสองเป็นลูกของพี่
มันคือปาฏิหาริย์
อดัมกับโอลิเวียอยู่ที่นี่กับฉัน
ลูกๆ ของฉัน
พวกเขายังไม่ตาย แถมยังอยู่กับเนทตี้
เหมือนเป็นครั้งแรกที่คนดำเห็นคนดำกันเอง
ซีลี่ เราเป็นยิ่งกว่าราชากับราชินี
เราอยู่ที่ศูนย์กลางของจักรวาล
ถึงพี่ซีลี่ที่รัก
หวังว่าจดหมายฉบับนี้จะถึงมือพี่
กลายเป็นว่าชีวิตเราน่ากลัวมาก
หมู่บ้านของเราถูกวางระเบิด
เพื่อจะทำทางไปสร้างถนนปลูกต้นโกโก้
ผู้บริหารอาณานิคมอังกฤษไม่สนใจ คำวิงวอนของเราที่ขอเก็บที่ดินของเราไว้
เราขัดขืนพวกเขาไม่ได้ด้วย
ตอนนี้เราเลยเดินข้ามชายแดนไปที่ค่ายผู้ลี้ภัย
ฉันเชื่อในพระเจ้าว่าจะทรงให้เรา ได้พบกันอีกครั้งก่อนที่เราจะตาย
ฉันได้แต่หวังว่าเมื่อวันนั้นมาถึง
เราจะไม่แก่เกินจนจำกันไม่ได้
ซีลี่
ทำไมทำอาหารเย็นช้า
เพราะฉันลืมเวลา...
ฉันออกไปทำงานที่ไร่ตั้งแต่เช้ายันค่ำ หลังแทบหัก
เธอแค่ทำอาหาร ทำความสะอาด แค่นี้เธอทำไม่ได้รึไง
ฉันจะทำให้ดีขึ้น
เธอพูดได้แค่นี้เหรอ
เก็บให้สะอาด
ถ้าฉันได้กินอาหารช้า
เธอก็ไม่ต้องกิน
ถึงแล้ว
(ปี 1930)
เด็กๆ เขยิบหน่อย ขอที่ว่างหน่อยซิ
คุณซีลี่ โดดขึ้นมา เราจะเข้าเมืองกัน
ฉันไปไม่ได้ ฉันมีงานบ้านต้องทำ
งานรอได้ มาน่า แม่คุณ
ฉันไม่ได้เจอคุณเป็นชาติแล้ว ขึ้นมาเร็ว
มาเถอะครับ ผมเลี้ยงเอง
ขึ้นมาเร็ว
เด็กๆ พวกนี้ไม่ทำคุณปวดหัวใช่ไหม
- ไม่ ฉันชอบลูกๆ เธอ - เย้ เย้
ไม่รู้สิ พี่สาว
(สถานีเติมน้ำมัน)
ใช่ อยากกินไอศครีมกันไหม
- ไอศครีม - เราไปกินไอศครีมกัน
- วันนี้พวกลูกทำตัวดีมาก - ผมอยากกินไอศครีม
รอก่อน ลิตเติ้ลจูเนียร์ ให้แม่อุ้มลงนะ
อย่างนั้นแหละ
อย่าไปถามอะไรเยอะแยะให้เขาปวดหัวนะ
เขามีแค่รสวานิลลา เขาไม่มีรสช็อกโกแลต เข้าใจไหม
- เป็นยังไงบ้างคะ - หวัดดีครับ
- ฉันขอไอศครีมวานิลลาสองค่ะ - ได้ครับ
- นี่ลูกๆ คุณเหรอ - ใช่
ผิวพวกแกเหมือนช็อกโกแลต จนฉันอยากกินเลย
แถมเรียบร้อย สะอาดสะอ้าน
คุณน่าไปเป็นแม่บ้านของฉัน
ไม่ ขอบคุณ
คุณแน่ใจนะ
คุณต้องหาเลี้ยงหลายปากท้องนะนั่น
ฉันคือคุณมิลลี่ ภรรยานายกเทศมนตรี
ฉันเชื่อว่าคุณเคยได้ยินชื่อฉัน
ถ้าไม่เคย ถามคนอื่นดูได้ คนดำรักฉันนะ
ฉันให้ค่าจ้างดีนะ
ที่รัก
- ขึ้นรถเร็ว - ค่ะ กลับไปขึ้นรถเร็ว
นี่
ฉันคุยกับคุณนะ สาวน้อย
คุณอยากเป็นแม่บ้านของฉันรึเปล่า
ไม่โว้ย
ตะกี้แกพูดกับเมียฉันว่าไงนะ
ฉันพูดว่าไม่โว้ย
- แม่ฮะ - มาเร็ว โซเฟีย มาขึ้นรถ
บัสเตอร์ พาลูกๆ ฉันไปจากที่นี่
อย่ามาจับฉันนะ อย่ามาจับฉัน
พาลูกๆ ฉันไปจากที่นี่
บัสเตอร์ พาลูกๆ ฉันไปจากที่นี่เร็ว
ทำให้เธอหุบปากซะ
ไปให้พ้นนะ
- อย่ามาถูกตัวฉันนะ - ไม่
- บัสเตอร์ - อย่าให้พวกเขาเห็น
- หยุดนะ - ไม่รู้จักที่ต่ำที่สูงนะ เธอ
นี่ โซเฟีย
เธอเป็นไงบ้าง
ขอโทษที่ฉันมาช้า
แต่เธอก็รู้ว่าฉันจะมาเยี่ยมเธอให้ได้ ไม่ว่าจะลงนรกหรือขึ้นสวรรค์
นายอำเภอให้ฉัน เอาอาหารวันขอบคุณพระเจ้ามาให้เธอได้
เขาบอกว่าเธอไม่กินอะไรหลายวันแล้ว
ฮาร์โปกับสควีกเลี้ยงลูกๆ ให้เธออยู่นะ
ส่วนบัสเตอร์เขาก็มาช่วยบ้างบางครั้ง
แต่ฉันกลัวว่าเรื่องนี้ทำเขาเสียศูนย์อยู่บ้าง
แต่ฮาร์โปรักเด็กๆ เหมือนเป็นลูกของเขาเอง
โรงเต้นของเขาหาเงินได้เยอะมาก ตั้งแต่สควีกมาร้องเพลง
หมดเวลาเยี่ยม
ฉันเพิ่งมาเองค่ะ
ฉันบอกว่าหมดเวลาแล้ว
อาทิตย์หน้าฉันจะมาใหม่นะ
เธอช่วยกินอะไรเพื่อฉันหน่อย ได้ยินไหม
ฉันจะช่วยเธอออกไป พระเจ้าเป็นพยาน
ฉันบอกว่าหมดเวลาแล้วไง
อย่าทิ้งฉัน
เด็กผู้หญิงไม่ปลอดภัย ในครอบครัวที่ชายเป็นใหญ่
เอือมเต็มทีที่ผู้หญิง ยังต้องอยู่เยี่ยงทาส
คุณควรหัดสู้ตอกกลับไป ขณะที่คุณยังไม่ตาย
ฉะนั้นพวกเราสาวๆ ซัดกลับไปให้หน้าหงาย
เพราะเมื่อผู้ชายหาได้ไยดีเราแล้ว
ไม่โว้ย
ไม่ ไม่โว้ย
ไม่ ไม่ ไม่
พระเจ้า พระเจ้า ไม่โว้ย
ไม่ ไม่
(ปี 1936)
โซเฟียที่เราภูมิใจใช่ไหม
เธอมาไกลมากจากหกปีที่ผ่านมา
ฉันตกลงที่จะอนุญาตให้เธอ มาอยู่และทำงานให้ฉัน
จนกว่าเธอจะกลับมายืนหยัดได้
ไปได้แล้ว
โซเฟีย
อย่าชักช้าร่ำไร
โซเฟีย
ฉันเย็บเสื้อตัวนี้ให้เธอ
ถึงพี่ซีลี่ที่รัก
พระเจ้ามีอยู่จริงแน่ เพราะในที่สุดฉันก็ได้ข่าวจากพี่
ตอนที่จดหมายของพี่มาถึงที่หมู่บ้าน
ฉันมองมันอยู่เป็นชั่วโมงกว่าจะเปิดอ่านได้
ฉันมือไม้สั่นไปหมด
ฉันร้องไห้เยอะมากจน...
ซีลี่
ฉันบอกเธอแล้วไงว่าห้ามแตะต้องจดหมาย
ชักใกล้จะมาแล้ว มาโกนหนวดให้ฉัน
ซีลี่ อืดอาดยืดยาดอยู่ได้
ถือมีดให้นิ่งๆ ล่ะ
ฉันกลับมาแล้ว
มาค่ะ จะแนะนำคุณให้รู้จักกับเพื่อนๆ ฉัน
ทันทีที่ฉันแต่งงานกับเกรดี้
เกรดี้ถามว่า "ที่รัก คุณอยากได้อะไรตอนฮันนีมูน"
ฉันบอกว่า "สองอย่าง"
"ฉันอยากได้รถใหม่และขับมาหา คนที่ฉันรักสองคนในวันอีสเตอร์"
ใช่ ชักพูดถึงพวกคุณบ่อยมาก ผมรู้สึกเหมือนเราเป็นพี่น้องกันแล้ว
คุณซีลี่
ตอนนี้เราแต่งงานกันแล้วทั้งคู่
- มาจ้ะ เธอทำอะไรกิน - เอาละ ยินดีที่ได้พบคุณ
อาหารเย็นรสเลิศมาก คุณซีลี่
ผมอิ่มจนพุงจะแตกเลย
โซเฟีย ผมคิดว่าเรา...
เราทุกคนดีใจที่ในที่สุดเธอก็กลับบ้าน
ใช่ ขอต้อนรับกลับบ้านนะ โซเฟีย
แน่ใจนะว่าเธอไม่อยากกินอะไร
โอเค
ถึงเวลาที่ฉันจะบอกทุกคนแล้ว
ฉันกับเกรดี้อยู่ไม่ได้
ใช่ เราต้องออกเดินทางก่อนโพล้เพล้
พวกคุณเพิ่งมาถึงเอง
ฉันรู้ แต่เกรดี้ต้องกลับไปทำงานวันพรุ่งนี้
อีกอย่าง...
เราจะพาซีลี่ไปด้วย
ใช่ไหม ซีล
พูดอีกทีซิ
ซีลี่จะไปเมมฟิสกับเรา
ถึงเวลาที่เธอจะไปดูโลกกว้างแล้ว
- รอให้ผมตายก่อนถึงจะยอม - ดี
มันเป็นของขวัญจากลาที่ฉันอยากได้ที่สุด
- นี่ ระวังตัวให้ดี - แกควรจัดการผู้หญิงของแก
เธอทำปากดีใส่แก
เธอแค่ทำตัวโง่ๆ
- เธอเป็นอะไรของเธอ ยัยโง่ - ฉันเหลืออดกับคุณเต็มที
นั่นละที่ฉันเป็น
ถึงเวลาที่ฉันจะไปจากคุณแล้ว ไปหาสิ่งที่สร้างสรรค์
เธออย่ามาพูดกับลูกฉันแบบนั้นนะ ไม่ใช่ในบ้านของฉัน
บางทีถ้าเขาไม่ใช่ลูกคุณ เขาอาจเป็นลูกผู้ชายได้สักกระผีกนึง
- ระวังปากเธอหน่อย - คุณพรากเนทตี้ น้องสาวฉันไปจากฉัน
หลายปีมานี้ คุณยังเอาจดหมายเธอไปซ่อนอีก
คุณก็รู้เธอเป็นคนเดียวที่รักฉัน
แต่เนทตี้ยังไม่ตาย
- อะไรนะ - ใช่แล้ว
ลูกๆ ฉันก็อยู่กับเนทตี้ที่แอฟริกาด้วย
แล้วพวกเขากลับมาเมื่อไหร่
พวกเราทุกคนจะอัด ไอ้บ้านนอกอย่างคุณให้น่วม
อย่ามาปากดีในบ้านฉันนะ
- ได้เวลาขนกระเป๋าแล้ว - ไม่ ไม่
มาเร็ว คุณซีลี่ ทำไมคุณไม่ไปเอาถั่ว และทำตัวให้สุภาพหน่อย
ฮาร์โป พ่อเธอทำให้ฉันตกนรกทั้งเป็น
เขามันสวะ เป็นแค่ถุงขี้ม้าเน่าๆ
และขี้ม้ามันควรจะเน่าตายในหลุมไปซะ
เธอเรียกเขาว่าถุงขี้ม้าเน่าๆ
ถ้านี่ยังไม่ตลกชวนให้หัวเราะก๊าก
ฉันก็ไม่รู้ว่าอะไรขำแล้ว
ฮาร์โป ส่งถั่วให้ฉันที
ฉันอยากขอบคุณคุณ คุณซีลี่
สำหรับทุกสิ่งที่คุณทำให้ฉัน
ฉันรู้สึกโคตรแย่ หมดหวังจะเน่าตายในคุกแล้ว
แต่คุณก็มาเยี่ยมฉันทุกอาทิตย์
ไม่เคยขาด
ฉันถึงได้รู้ว่าพระเจ้ามีจริง
เพราะทรงอยู่ในตัวคุณ
ผู้หญิงบนโต๊ะนี้เสียสติกันไปหมดแล้ว
หุบปากนะ ตาแก่ฟันร่วงหมดปากแล้ว
เธอทิ้งฉันไป เธอจะไม่ได้เงินสักแดง
ไปตัวเปล่า
- ไม่เอา ไม่เอา - ซีลี่ อย่า
- ไม่นะ ไม่ - มันไม่คุ้มกัน คุณซีลี่
ฉันเคยขออะไรคุณสักอย่างไหม
ไม่แม้แต่อยากจะแต่งงาน กับคนน่าสมเพชอย่างคุณด้วยซ้ำ
ไปเถอะ ซีลี่ ไปเร็ว
ไปเร็ว โซเฟียจัดการนี่ได้
ใช่ โซเฟียเกิดมาเพื่อจัดการเรื่องแบบนี้ พวกคุณไปเถอะ
ต้องมีอะไรตลอด
คุณจะไปไหนน่ะ
ฉันอยากไปเมมฟิสเหมือนกัน
ไปทำอะไร
- ไม่เอาน่า สควีก - ฉันไม่ได้ชื่อสควีก
ฉันชื่อแมรี่ แอ็กเนส
ไม่เอาน่า กลับมา สควีก
โซเฟียคนเก่ากลับมาแล้ว
งานนี้ต้องมีเปลี่ยนชุดใหญ่
เธอจะกลับมา พ่อ
เธอจะกลับมา
เธอจะไปไหน
ชักมีพรสวรรค์
และหน้าตา
อย่างเธอทำได้แค่ขัดส้วม และทำอาหารให้ชัก
ฝีมือทำอาหารของเธอก็งั้นๆ
จนกว่าคุณจะทำดีกับฉัน
ทุกอย่างที่คุณคิด มันจะพังทลาย
อีดำตับเป็ด
จนก็จน
รูปก็ชั่ว
เป็นผู้หญิงอีก
ฉันน่าจะเหยียบแมลงสาบอย่างเธอ ไว้ใต้รองเท้าแล้วตื้บซ้ำๆ
กับฉัน ทุกอย่างมันจบแล้ว
กับคุณ มันก็จบเห่ด้วย
ฉันอาจจะดำ
ฉันอาจจะจน
ฉันอาจจะรูปชั่ว
แต่ฉันอยู่ตรงนี้
ฉันอยู่ตรงนี้
เธอจะกลับมา
(ขอต้อนรับสู่เทนเนสซี)
ถึงแล้ว
ที่นี่แหละ
เอาละ
บ้านแสนสุข
ใช่
มาครับ ผมจะพาไปเดินดูรอบๆ
ตามสบายนะ คิดซะว่าเป็นบ้านตัวเอง แมรี่ แอ็กเนส
เอาละ ฉันจะพาเธอไปที่ห้องของเธอ
ฉันไม่เคยมีห้องส่วนตัวมาก่อน
ฉันคงไม่รู้จะทำตัวยังไง
อย่าเว่อร์ ก็ทำตัวปกติ มาเร็ว
เร็วหน่อย
(ปี 1945)
- หัวหน้า - ว่าไง
คุณอาจจะอยากมาดูนี่
มีอะไร มาแล้ว
มีอะไร
ตัวด้วง
ผมว่าเราจะต้องเผาพวกนี้อีกรอบ หัวหน้า
ดูเหมือนที่ดินผืนนี้โดนสาป
- ชัก - มาเร็ว
อีกก้าว
- ใกล้ถึงแล้ว - อะไร
เซอร์ไพรส์
สุขสันต์วันเกิดค่ะ คุณซีลี่
มา ส่งมาฉันให้เอง
นี่ มันคือเพลงที่เธอช่วยให้ฉันคิดออก
ดูซะก่อน
ชัก เอเวอรี่
เธอเป็นคนทำ
พี่สาว เธออยู่ในใจฉัน
พี่สาว เราสองคนคล้ายกัน
ฉะนั้นพี่สาว ฉันจะจับตาดูเธอ
เชื่อว่าพี่คิดว่าฉันนี้ไม่รู้อะไร
แต่การร้องเพลงบลูส์
อู้ พี่สาว ฉันมีข่าวอยากบอกพี่
ฉันนี้ไม่ธรรมดา
ฉันหวังว่าพี่จะคิดว่าพี่ก็ไม่ธรรมดาเช่นกัน
โอ้ฟาดฟัน
ฉันสู้บนถนนแสนอ้างว้าง
ฉันเห็นตะวันสิ้นแสงมาหลายครั้ง
โอ้แต่เชื่อฉันสิ
ฉันจะไม่ให้คนชั้นต่ำมารังแกแน่
ฉะนั้นให้ฉันบอกอะไรพี่นะ พี่สาว
- จำชื่อเธอให้ดี - ใช่
จะไม่มีคนชั่วมาแย่งชิงของจากพี่ได้อีก
พี่สาวของฉัน
พวกเราไม่มีเวลามากมาย
เทิร์นอะราวด์ หนุ่มๆ
ฉะนั้นส่ายสะบัดเต็มที่ พี่สาว
เพราะยาหยี ชักคนนี้กำลังรู้สึก
สบายใจ
เย้
สวัสดีค่ะ
ใครนะ
คุณซีลี่
มีโทรศัพท์ถึงคุณ
- ใครเหรอ - ไม่รู้แต่เสียงเหมือนเรื่องด่วน
สวัสดีค่ะ นี่ซีลี่พูด
พระเจ้าที่รักยิ่ง
เราขอบคุณพระองค์ สำหรับชีวิตของคุณอัลฟอนโซ่ แฮร์ริส
เราขอบคุณพระองค์แทนซีลี่ ลูกสาวเขา ผู้ที่เรายินดีต้อนรับกลับบ้าน
เช่นเดียวกัน
เราขอบคุณพระองค์แทนภรรยาเขา น้องสาวที่น่ารัก แมรี่ เอลเลน
ผู้ที่เราจะภาวนาส่งใจช่วยเธอ ในเวลาที่ต้องสูญเสียนี้
คุณอัลฟอนโซ่เป็นผู้ชาย
ที่ขยันขันแข็ง
แน่ล่ะเขาเป็นคนเข้าใจยากและ... ดื้อรั้น
ค่อยจริงใจหน่อย
พ่อคงจะโกหกถ้าพ่อบอกพวกลูก...
ว่าคุณอัลฟอนโซ่จะได้ขึ้นสวรรค์
สิ่งที่พ่อรู้คือเราต้องให้อภัย
และขออโหสิกรรมจากคนอื่นด้วย
ไม่เช่นนั้นพระเจ้าจะทรงถูกกดดัน ให้แสดงพระเมตตาต่อพวกเรา
ฉะนั้นอย่ารีรอ ทุกคน
ไม่มีใครรู้ว่าเมื่อไร วันไหน เราจะได้ไปพบพระบิดาของเราอีก
เอเมนไหม
- เอเมน - เอเมน
เอเสเคียล เชิญบรรเลง
- พระเจ้าทรงโปรด - ดีใจที่ได้พบคุณ
พระเจ้าทรงโปรดนะ
พระเจ้าทรงโปรด
ชอบคำเทศน์ของพ่อมากค่ะ พ่อ
โดยเฉพาะตอนที่พ่อพูดเรื่องให้อภัย
ตอนนี้มันใช่เวลาไหม สาธุคุณยุ่งอยู่
พระเจ้าทรงโปรดนะ ที่รัก
พระเจ้าทรงโปรดนะ
ดีใจที่เจอเธอนะ ดีใจที่เจอ
ไปเจอฉันที่ร้านนะ ฉันมีอะไรจะบอกเธอ
นี่กุญแจอะไร
ร้านนี้เป็นของเธอ
พ่อไม่ได้ยกให้คุณเหรอ
ไม่ใช่ค่ะ มันไม่ใช่ของเขา ยกให้ไม่ได้
เธอไม่รู้เหรอ
เราไม่ค่อยได้คุยกันน่ะ
ตอนฉันไปจัดการพินัยกรรมของอัลฟอนโซ่
ฉันถึงรู้จากทนายว่าที่ดินผืนนี้ ไม่ใช่ของเขา ร้านก็ไม่ใช่ด้วย
พ่อจริงๆ ของเธอสร้างที่นี่
อัลฟอนโซ่...
เป็นพ่อของฉัน
ไม่ใช่ค่ะ
ตอนพ่อเธอตาย แม่เธอแต่งงานกับอัลฟอนโซ่
พอแม่เธอตาย อัลฟอนโซ่ก็ฮุบร้านนี้
พ่อแท้ๆ ของเธอใส่ชื่อเธอกับน้องสาว ไว้ในโฉนดที่ดิน
ฉันถึงได้รู้ว่าที่ดินผืนนี้เป้นของพวกเธอ
ฉันก็มีแม่...
และพ่อที่รักฉัน
โอ้พระเจ้า
ฉันหวังว่าที่นี่ จะทำให้เธอกับน้องสาวสุขสบาย
แม่
หนูได้บ้านของเราคืนแล้ว
ตอนนี้หนูจะทำยังไงดี
แม่อยากให้ลูกลองจับเข็ม
รู้สึกไหม
แม่อยากให้ลูกลองจับผ้าด้วย
ฉันต้องการแค่เข็มกับด้ายสักหลอด
โอ๊ยในหัวฉันมีแบบเสื้อผ้าอยู่เป็นล้าน
สาวๆ ที่ก้าวขาสบาย จะต้องอยากเต้นรำ
เมื่อพวกเธอใส่กางเกงของมิสซีลี่
มีทั้งกาบาร์ดีน กำมะหยี่ ซาตินหรือลูกไม้
แบบกระดุม แบบผูกโบว์ มีให้เลือกมากมาย
สไตล์ที่จะทำให้คุณสวยสง่าดั่งราชินี
เธอคนนั้นเป็นเจ้าแม่จักรเย็บผ้า
ใครบอกนะ ใครบอกเหรอ ใครบอก
ใครบอกเหรอ เธอว่าไงนะ
ใส่กางเกงของมิสซีลี่
ใครบอกนะ ใครบอกเหรอ ใครบอก
ดูทางนี้ หลีกทางให้แม่
โซเฟียกลับมาแล้ว และฉันจะอยู่ที่นี่
ใส่กางเกงของมิสซีลี่
สาวน้อย เธอลบความทรงจำทิ้งไป
เติมความสุขให้กับร้านนี้
ในร้านเสื้อผ้าที่ใหญ่โตนี้
มีจักรเย็บผ้าของเธอ
กระจกใสแจ๋วด้วยเออ
พร้อมห้องลองเสื้อ
หอมเว่อร์เหมือนน้ำหอมหวาน
ผู้ชายคนนั้นอาจจะ
ทำกับเธอไม่ดี
ทำให้เธอมีน้ำตา
ทำให้เธอเชื่อว่าเธอไม่เข้มแข็ง
เข้มแข็ง
แต่ดูซะ
ฉันบอกให้ดู
ดูหรือยัง
เราทุกคนดูอยู่ ที่รัก
ดูว่าใครใส่กางเกงคุมอยู่
ตอนนี้
- ใครบอกนะ ใครบอกเหรอ ใครบอก - ใครบอกนะ
ใครบอกนะ ใครบอกเหรอ ใครบอก
- ใครบอกนะ - ใครบอกนะ ใครบอกเหรอ
ใส่กางเกงของมิสซีลี่
ล้างนี่ให้ฉันที จิมมี่
- ขอบคุณ - คุณจะไปไหน
เฮ้ เฮ้ อย่าว่าถ้าฉันจะเอา
- ต้องขอโทษด้วยค่ะ - ไม่เป็นไร ฉันรู้
นี่ ว่าไง ว่าไง
นายต้องทำอะไรสักอย่างกับพ่อนายนะ
อาทิตย์นี้เขามาที่นี่ทุกคืนแล้วเอะอะโวยวาย
ฉันรู้ ฉันจะจัดการเอง ใจเย็น
เอาละ
มาเร็ว ฉันจะนับให้นาย
ไม่นะ ไม่ ไม่
ไม่ ไม่ ไม่ คืนนี้ไม่ได้
เฮ้ ลูกชาย เป็นไงบ้าง
- ครั้งนี้ไม่ได้ - เรากำลังจะเล่นเพลงกัน
- พ่อกำลังจะทำตัวเองขายหน้านะ - ฉันเข้าใจ เฮ้ย
สบายมาก
พวกนี้ไม่รู้จักดนตรีเพราะๆ อยู่แล้ว
ลงจากเวที
ตอนหนุ่มๆ ฉันหักอกสาวมานักต่อนัก
พวกผู้หญิงถอดชุดชั้นในรอฉันเลยล่ะ
เฮ้ นี่ ไม่เอาน่า
บอกพวกเขาสิ ไอ้หนู บอกพวกเขาว่าฉันเป็นใคร
ใช่
ฉันจะเข้าวงของชักก็ได้ ถ้าอยากเข้า
- ถ้าฉันไม่ต้องทำไร่ - ขอโทษจริงๆ ครับ
- ของปู่ฉัน - พอได้แล้ว
ลุกขึ้น เร็วเข้า
ลุกขึ้น
ปล่อยนะ
ไปเร็ว กลับบ้านได้แล้ว
เมื่อก่อนฉันสงสัย
เรื่องที่แกสร้างโรงเต้นนี่
แต่แกทำได้ดี ไอ้หนู
แกทำได้ดี
พ่อ พ่อไม่...
ไม่เป็นไรใช่ไหม
- อยู่แล้ว - แน่นะ
แกมาโอบไหล่ฉันทำไม
ทำอย่างกับฉันแก่
พ่อ
ฉันกลับบ้านเองได้เว้ย
จนกว่าคุณจะทำดีกับฉัน
ทุกอย่างที่คุณคิด มันกำลังจะพังทลาย
ฉันจะทำดีแล้ว
พระเจ้า ลูกจะทำดีแล้ว
ลูกจะทำดีแล้ว
นี่นาย นี่
นายเป็นอะไรรึเปล่า อัลเบิร์ต
- อัลเบิร์ต นายเป็นอะไรไหม - ฉันไม่เป็นไร
อ๋อ ใช่ครับ
ฉันนอนดูดาวแล้วหลับไปก็แค่นั้น
ดูแลตัวเองด้วยนะ
รับไป
ถึงพี่ซีลี่ที่รัก จดหมายของพี่ ทำให้ฉันมีความสุข
ฉันรู้ว่าจะตามหาฉันมันยาก
เราต้องย้ายที่อยู่หลายครั้งช่วงหลายปีมานี้
พวกอังกฤษยึดฝั่งตะวันออกแล้ว
เราทำพาสปอร์ตและเอกสารหาย ตอนที่หมู่บ้านเราถูกเผา
ฉันตัดสินใจว่าทางที่ดีที่สุด ของฉันกับลูกๆ พี่
คือหาทางกลับบ้านไปหาพี่
พี่ซีลี่ เราต้องการให้พี่ช่วย เพื่อพาเรากลับสหรัฐ
ทันทีที่พี่ได้จดหมายฉบับนี้
โปรดไปที่สำนักงานตรวจคนเข้าเมือง เพื่อพิสูจน์ว่าเราเป็นพลเมืองสหรัฐ
พี่เป็นความหวังเดียวของเรา
คุณจอห์นสัน
ต่อให้เราหาพวกเขาเจอ ซึ่งผมไม่แน่ใจ
คุณจะต้องเสียเงินหลายร้อย ถึงจะพาพวกเขาจากแอฟริกามาได้
งั้น...
ขอบคุณครับ
ถ้า...
ผมมีที่ดินล่ะครับ
ผมตัดไปขายเพื่อหาเงินมาได้
คิดว่าจะช่วยไหม
แบบนั้นจะช่วยแน่นอน
เลขาของผมเริ่มทำเอกสารให้ได้เลย
ร้านปิดแล้วค่ะ
สวัสดี
ไม่อยากมารบกวนเธอ
มันคงจะดูแปลกแต่ว่า...
ฉันมาซื้อกางเกง
ฉันกลับมาใหม่ก็ได้ถ้ารบกวนเธอมากไป
ฉันเอานี่มาให้เธอด้วย
เจอที่คุณถูกใจไหม
ฉันจะซื้อตัวที่ไม่มีคนอื่นซื้อละกัน
จะได้ช่วยกิจการเธอได้บ้าง
เธอ...
เธอดูดีนะ
แน่ใจเหรอว่าคุณอยากใส่ตัวนี้น่ะ
ฉันไม่ถือ
ให้คนเขาได้หัวเราะบ้างก็ดี
ฉันควรปิดร้านได้แล้ว
มันชักจะดึกแล้ว
งั้นก็ได้
ขอบคุณ
ถ้า...
บางทีสักวัน
เธอกับฉัน เราอาจจะ...
ไม่รู้สิ ถ้าบางครั้งเธอรู้สึกอยากจะ...
เราเป็นแค่เพื่อนกันเถอะ
ได้
ฉันมีน้องสาว
ฉันรู้สึกถึงเธอได้ตอนนี้
เธออาจไม่ได้อยู่ที่นี่
เธอก็ยังเป็นน้องของฉัน
ใจฉันรู้
เธอยังรักฉัน
ฉันมีลูกๆ
ตอนนี้ฉันกอดพวกแกไม่ได้
พวกเขาอาจจะไม่อยู่ที่นี่
พวกเขาก็ยังเป็นลูกฉัน
ใจฉันนั้นหวัง
พวกเขาจะรู้ว่าฉันยังรักพวกเขา
ฉันมีบ้านของฉัน
มันยังช่วยกันความหนาวเหน็บ
ฉันมีเก้าอี้ไว้นั่ง
เวลาที่ร่างฉันพังยืนไม่ไหว
ยังมีมือที่ใช้งานได้อย่างที่มันควรเป็น
แสดงจิตใจของฉันให้คนที่ใกล้ชิดฉันได้เห็น
ยังมีดวงตา แม้ว่าตอนนี้มองเห็นได้ไม่ไกล
แต่มันยังมองเห็นอะไรชัดเจน แบบที่เป็นในตอนนี้
(กางเกงเก๋ไก๋ของมิสซีลี่)
ฉัน...
ฉันนั้นจะ...
สูดหายใจลึก
ฉันจะเชิดหน้าอย่างภาคภูมิ
ฉันจะเดินอกผายไหล่ผึ่ง
แล้วมองตาคุณไม่หวั่นเกรง
ฉันจะโปรยเสน่ห์ให้ใครก็ได้
ตอนพวกเขาเดินผ่านมา
ฉันจะร้องให้ดังๆ
ร้องดังๆ
ฉันเชื่อฉันเป็นคนมีของ
ทุกสิ่งที่ฉันต้องการเพื่อให้ชีวิตสุขสบาย
ด้วยความรักทั้งหมดที่มีในตัวฉัน
ฉันจะยืนเด่นสูงสง่าดั่งต้นไม้ที่สูงที่สุด
แล้วฉันจะขอบคุณทุกๆ วันที่ฉันมี
ทั้งวันที่สุขสบายและวันที่ลำบาก
ฉันจะมีชีวิตอยู่
แต่เหนืออื่นใด
ฉันรู้สึกขอบคุณ
ที่ฉันรักในความเป็นตัวฉัน
ฉันสวยงาม
ใช่
ฉันสวยงาม
และฉันอยู่
ตรงนี้
ใช่แล้ว ฉันอยู่นี่
(ปี 1947)
(อัลเบิร์ต จอห์นสัน)
(คุณได้รับเชิญไปงานเลี้ยงวันอีสเตอร์ ของคุณซีลี่)
พระเจ้า โปรดพูด
โปรดพูดกับลูก
พระเจ้า โปรดพูด
โปรดพูดกับลูก
พระเจ้า โปรดพูด
โปรดพูดกับลูก ใช่
หวัดดีค่ะ พ่อ
เล่นต่อสิ
บางทีพระเจ้าทรง...
พยายามจะบอกอะไรเรา
บางทีพระเจ้าทรง...
พยายามจะบอกอะไรเรา
บางทีพระเจ้าทรง...
พยายามจะบอก...
อะไรเรา
ดูนี่สิ
พระเจ้า
ไม่อยากเชื่อคุณจะใส่ตัวนี้จริงๆ
ฉันว่ามันจะช่วยไล่พวกแมลงวันได้บ้าง
มันไม่ได้ไล่แค่แมลงวันแน่นอน
ไม่ต้องมาแซวเลย
คุณพระ หวัดดีพ่อ
ซีลี่ของฉัน
- ไง - เป็นยังไงบ้าง
เรามีอาหารเพียบเลย
ทำไมคุณให้พ่อผมใส่กางเกงแบบนี้ หวัดดีคุณชัก
เขาขอใส่เอง
ใช่ ผมขอใส่เอง ใช่แล้ว
ทุกคนมองกันใหญ่ ใช่แล้ว
ดู นั่นใครมา
มากันครึ่งเมืองแล้ว
ฉันชวนคนมาเพิ่มนิดหน่อย
หวังว่าเธอคงไม่ว่า
เรามีที่มากพอ พวกคุณเขยิบไปหน่อย
เฮ้ พี่สาว
พี่จะทำอะไรจ๊ะ
จะลงไปริมแม่น้ำ จะไปเล่นกับน้องไงจ๊ะ
นั่นแน่ตะวันกำลังจะส่องแสง
จะโตเป็นหญิงดีจนมีคนมาขอแต่ง
น่าจะไม่เป็นไร
- น่าจะไม่เป็นไร - ไร
เนทตี้
พี่ซีลี่
เนทตี้
เนทตี้น้องพี่
พี่คิดถึงเธอ
พวกนี้คือลูกๆ พี่
โอลิเวียกับอดัม
แม่คะ
- พวกเราเอง - พวกเราไง แม่ครับ
เรารักแม่นะ
โอลิเวีย
อดัม
นี่ภรรยาผม อาบีน่า
การปรากฏตัวของคุณเป็นพรของเราค่ะ แม่
คุณมีหลานแล้วนะ
ครอบครัวของฉันกลับมาแล้ว
พระเจ้าที่รัก
ดวงดาวที่รัก
ต้นไม้ที่รัก
ท้องฟ้าที่รัก
ผู้คนที่รัก
ทุกสิ่งที่รัก
พระเจ้าที่รัก
พระเจ้าอยู่ในใจฉัน
และคนอื่นๆ ด้วย
ดั่งที่เคยเป็นและจะเป็นต่อไป
ฉันเกิดมาบนโลกใบนี้พร้อมพระเจ้า
แล้วเมื่อสุดท้ายฉันมองเข้าไปในใจฉัน
ฉันถึงได้พบ
อยู่ใกล้เพียงแค่ลมหายใจของฉัน
- ลอยขึ้น - ลอยขึ้น
ลอยขึ้น
ดั่งดวงตะวัน
เป็นความหวังที่ปลดปล่อยเรา
เสียงหัวใจเต้นของเธอ
ทำให้หัวใจฉันเต้นตาม
เมื่อเราแบ่งปันความรักแก่กัน
เช่นยามแบ่งฝักข้าวโพด
แบ่งน้ำผึ้งกัน
แบ่งน้ำตกกัน
ทุกส่วนของฉันนี้
เหมือนดอกคัลเลอร์ เพอร์เพิล
มันมาจากไหนหนา
ตอนนี้ตาฉันสว่างแล้ว
จึงดูสิ่งที่พระเจ้ารังสรรค์
- มันใช้เมล็ดแห่งรัก - เมล็ดแห่งรัก
- ต้นไม้จึงจะยิ่งใหญ่ - ต้นไม้จึงจะยิ่งใหญ่ ยิ่งใหญ่
- แม้แต่เสียงแผ่วเบาที่สุด - เสียงแผ่วเบาที่สุด
- ยังสร้างสมานฉันท์ได้ - สมานฉันท์
- ดั่งน้ำหนึ่งหยด - ดั่งน้ำหนึ่งหยด
- ในแม่น้ำใหญ่ - ก็สร้างแม่น้ำใหญ่ได้
- ปาฏิหาริย์มีจริง - ปาฏิหาริย์มีจริง
จงดูสิ่งที่พระเจ้ารังสรรค์
ฉันไม่คิดว่าเรารู้สึกแก่ลงเลย
ฉันคิดว่าเรารู้สึกเด็กที่สุดเลยตอนนี้
อาเมน
(สร้างจากนวนิยายของอลิซ วอล์กเกอร์)
(สร้างจากละครเพลง)
(บทละครเพลงโดยมาร์ช่า นอร์แมน)
(เดอะ คัลเลอร์ เพอร์เพิล)
คำบรรยายโดย ศิริกมล เชฎฐ์อุดมลาภ